b'\n_START_ARTICLE_\nSocket 478\n_START_PARAGRAPH_\nSocket 478 on 478 kontaktiga protsessoripesa, mis \xc3\xbchildub Inteli vastavate Pentium 4 ja Celeron protsessoritega._NEWLINE_Socket 478 toetab esisiini, mille kiirused on 400, 533 ja 800 operatsiooni sekundis._NEWLINE_Protsessori m\xc3\xb5\xc3\xb5tmed on 3,51\xc3\x973,51 cm. _NEWLINE_Socket 478 t\xc3\xb6\xc3\xb6tati v\xc3\xa4lja selleks, et konkureerida AMD 462-n\xc3\xb5elalise Socket A ja vastavate Athlon XP protsessoritega. Ta vahetas v\xc3\xa4lja protsessoripesad Socket 370 ja Socket 423 \xe2\x80\x93 viimast toodeti ainult l\xc3\xbchikest aega._NEWLINE_Socket 478 tootmine l\xc3\xb5petati LGA 775 turuletulekuga. Viimasel oli kontakte juba 775, nagu nimestki n\xc3\xa4ha, ja ta oli kardinaalselt teistsuguse ehitusega. Protsessoripesas Socket 478 olid augud ja n\xc3\xb5elad olid protsessori k\xc3\xbcljes, LGA 775-l oli vastupidi: n\xc3\xb5elad olid protsessoripesas._NEWLINE_Socket 478 sisaldavate arvutite koostamisel, teisaldamisel ja igap\xc3\xa4evasel kasutamisel ei tohi \xc3\xbcletada mehaanilise koormuse piire. Vastasel juhul protsessori n\xc3\xb5elad koolduvad v\xc3\xb5i murduvad ja protsessor muutub kasutuks. Protsessoripesa kannatab v\xc3\xa4lja d\xc3\xbcnaamilise koormuse kuni 890 N ja staatilise koormuse kuni 445 N. Need piirid on suuremad kui protsessoripesadel Socket 370, Socket 423 ja Socket A, mis olid v\xc3\xa4ga haprad. Isegi LGA 775 ei suuda nii suuri koormusi taluda.'